El FS Unión Llagostense comença la lliga amb derrota | La Llagosta informa\nEl nou calendari solidari d’Aspayfacos ja està a la venda\nL’Ajuntament organitza un taller per a famílies sobre l’ús de pantalles\nSe celebra la primera sessió del taller de participació ciutadana\nEl Consistori ofereix als instituts llagostencs una activitat per prevenir el…\nLa festa dels 25 anys de la Peña Madridista se celebra…\nS’inaugura el Club de Lectura 2021-22 de la Biblioteca amb l’autora…\nLa desocupació continua a la baixa a la Llagosta durant el…\nDesprés de dos anys, l’alcalde de la Llagosta deixa la Diputació\nL’Ajuntament dona el vistiplau a la proposta per eliminar el pas…\nL’Ajuntament celebrarà avui el ple ordinari de setembre\nAntonio García, convocat amb Espanya per a jugar un doble amistós…\nPaula Bienvenido guanya la medalla de bronze del Campionat de Catalunya…\nEl CE La Llagosta capgira un 3 a 0 i empata…\nEl Viejas Glorias perd contra el Calella Racing (3-1) i encadena…\nEl Club Bàsquet guanya per 38 punts de diferència a la…\nEl FS Unión Llagostense comença la lliga amb derrota\nsetembre 21, 2019\nEl primer equip del Fútbol Sala Unión Llagostense ha debutat aquesta tarda a la lliga amb una derrota per 5 a 6 contra la Trinitat Nova. El partit ha estat força igualat. Els de Juan Carlos García han arribat a perdre per 2 a 6, però han reaccionat i han estat a un pas de treure un resultat positiu.\nL’1 a 0 l’ha fet Arnau al minut 9 després d’una ràpida recuperació dels llagostencs. Els visitants han empat un minut més tard. Al minut 11, Iván ha aconseguit el 2 a 1. Després d’una ocasió clara de Kevin, que ha xutat fora, la Trinitat Nova ha tornat a empatar. Abans del descans, ha arribat el 2 a 3.\nEls primers minuts de la segona part han estat de clar color visitant. En vuit minuts, la Trinitat Nova ha generat ocasions i ha marcat tres gols. El partit semblava sentenciat, però els de la nostra localitat han reaccionat. Al minut 9, Kevin ha xutat contra el pal. Quatre minuts després, el mateix Kevin ha marcat. Després, David Soria ha fet dos gols. David Martín encara ha tingut una altra oportunitat, però ha xutat fora. El proper compromís de l’equip llagostenc serà a la pista del Ripoll.\nEls dos sèniors masculins dels FS Unión Llagostense s’estrenen amb victòria\nVictòria contundent de la Concordia contra la Santa Ana (0-4)\nLa Concordia s’imposa a la pista de l’Eixample (2-4)\nXavi Herrero - octubre 21, 2021\nAspayfacos ha tornat a editar aquest any el seu calendari solidari. L’entitat que aplega a persones amb diversitat funcional i els seus familiars ha...\nAntonio García, convocat amb Espanya per a jugar un doble amistós contra Romania\nJosé Luis Rodríguez Beltrán - octubre 20, 2021\nEl llagostenc Antonio García Robledo ha estat convocat amb Espanya per a disputar un doble partit amistós contra Romania, el 4 i 6 de...\nPaula Bienvenido guanya la medalla de bronze del Campionat de Catalunya cadet de judo\nPaula Bienvenido, de l'AE Karate-Judo La Llagosta, ha guanyat la medalla de bronze del Campionat de Catalunya cadet de judo, que va tenir lloc...\nEl CE La Llagosta capgira un 3 a 0 i empata al camp del...\nEl CE La Llagosta va aconseguir empatar al camp del Caldes de Montbui C (4-4), tot i començar encaixant tres gols als primers compassos...\nEl Viejas Glorias perd contra el Calella Racing (3-1) i encadena dues derrotes\nEl CD Viejas Glorias va perdre dissabte al camp del Callella Racing, per 3 a 1. L'equip de la nostra localitat encadena dues derrotes...


EL TRASTERO AZUL: 14 julio 2017 (6) Levante Mercantil Valenciano (opinión)\n14 julio 2017 (6) Levante Mercantil Valenciano (opinión)\nHamlet el guanya la melangia per la mort, quan pren entre les seues mans el crani exhumat de Yorick, un bufó de la cort que coneixia i apreciava quan era menut. El crani és un recordatori físic de com n'és de definitiva la mort. Hamlet mira directament la cara de la mort, i ens dóna una observació sobre la malenconia i la seua idea de la moralitat.\nEl que passa és que si preguntes... Gairebé tothom associa eixa imatge del príncep mirant emocionat el crani, amb la famosa frase de «To be, or not to be»; i no. Això passa en una altra escena que no té res a vore, i «that is the question».\nMiguel Ángel Blanco era un jove regidor del PP al poble d'Ermua. Com a venjança per l'alliberament d'Ortega Lara, que va patir un calvari impossible d'imaginar, ETA el va segrestar. I va advertir que el mataria si l'estat... Tant se val. Eren condicions impossibles, perquè ja havien decidit assassinar-lo. I així va ser. Esta setmana s'ha recordat allò que s'anomenà «Esperit d'Ermua» i que va ser un punt d'inflexió respecte a la resposta ciutadana al terrorisme d'ETA.\nDos anys més tard, José Maria Aznar apareixia a la tele dient que tenia interés en què Espanya sabés que ell havia autoritzar negociar amb el «movimiento vasco de liberación». Quan ho proposaven els altres el PP insultava, greument.\nPocs anys més tard, hem sabut que el PP usava les donacions a la Fundació Miguel Ángel Blanco, per a finançar-se il·legalment, per guanyar il·legalment les eleccions.\nJa ho deia Mateu: «Ai de vosaltres, escribes i fariseus, hipòcrites!, perquè sou semblants a sepulcres blanquejats, que per fora llueixen bonics, però per dintre són plens d'ossos de morts i de tota immundícia»\nNomés em cal afegir… collons !!!!


Avui l’exercici va de números de telèfons i noms de perfil…. agafa llapis i paper!\nFa uns anys, era molt habitual saber-se els números de telèfon de memòria. El fet de no disposar de telèfons mòbils, havíem de confiar més amb nosaltres i la nostra memòria. Pels que ja han\ndisposat habitualment de telèfon mòbil, podríem adaptar l’exercici pensant noms de perfil de xarxes socials i/o fotos de perfil de whattsapp que té la gent.\nAnem a provar si poder recurperar-\nFes una llista de persones i el seu telèfon (el fixe o el mòbil si és el cas) que puguis recordar (pots recordar també com era el telèfon, si era dels que hi havia una roda que girava, si s’havien de pulsar els botons,…això et pot arribar a ajudar a imaginar-te el moviment dels dits…).\nFes una llista de persones que tens guardades al teu telèfon i intenta recordar-ne la imatge del perfil o la frase/dibuix que hi tenen.\nPer últim…de tots els telèfons recordats i treballats al punt anterior…tens ganes de fer alguna trucada a algú i demanar-li com li va?\n27 de maig de 2020 at 18:27\nFa dies que no puc memorizar. Em ser un i encara porque l utilizo molt\n25 de maig de 2020 at 17:58\nMe cuesta memorizat\nRespon a Jordi Matavacas Serra Cancel·la les respostes


A partir del pròxim mes d'abril, l'Ecoparc Mòbil de l'Entitat Metropolitana per al Tractament de Residus (EMTRE) visitarà Godella una vegada al mes. S'atendrà així la petició que molts veïns han fet a l'Ajuntament, sol·licitant un espai per dipositar aquells residus d'origen domèstic que per la seua naturalesa no han de ser dipositats als contenidors convencionals.\nAquest Ecoparc mòbil s'instal·larà en c/ Ramon i Cajal (just front el poliesportiu) i estarà obert en horari de matí i de vesprada. La propera visita tindrà lloc des del 4 al 6 d'abril. Per al que resta de l'any, seguiran les següents dates: del 9 a l'11 de maig, del 3 al 5 de juny, del 9 al'11 de setembre, del 3 al 5 d'octubre, del 4 al 6 de novembre, i del 28 al 30 de novembre.\nGràcies a aquesta iniciativa de l'EMTRE, durant uns dies la ciutadania podrà dipositar-hi els residus domèstics especials, com piles alcalines i de botó, radiografies, termòmetres, càpsules de cafè, aerosols, oli de motor i de cuina, xicotets aparells electrònics, tubs fluorescents, cartutxos d'impressora, bateries, tòners, joguets elèctrics, trastos de xicotet volum, pintures, dissolvents, DVD/CD, telèfons mòbils i carregadors, roba i sabates, pantalles de plasma o LCD, i cintes magnètiques. No s'admetran residus voluminosos ni enderrocs (que s'hauran de gestionar als ecoparcs fixos), residus orgànics domiciliaris, pneumàtics, residus infecciosos, medicaments, residus radioactius, materials amb fibra de vidre ni materials amb fibrociment.


'Fem comèdia', un taller de teatre per a majors de 55 anys - Notícies de l'Ajuntament de la Vila de Masquefa\nSi teniu 55 anys o més, i teniu ganes d’interpretar, jugar i riure, podeu apuntar-vos al taller de teatre ‘Fem comèdia’, una iniciativa de l’Ajuntament de Masquefa i la Diputació de Barcelona. El taller constarà de dues sessions, que es faran els dies 4 i 6 de juliol, de 5 a 7 de la tarda, a la Sala Polivalent del Recinte Rogelio Rojo.\nLes inscripcions estan obertes fins al dia 1 de juliol. Es poden fer on line a la pàgina web de l’Ajuntament (www.masquefa.cat) i també a l’Àrea de Serveis Personals, a la Torre dels Lleons (C/ Crehueta, 33 – 93 772 78 36) i al Casal de la Gent Gran (plaça de l’Estació s/n – 93 772 50 07). Les places són limitades.\nMitjançant el teatre els participants al taller treballaran l’autoconeixement i l’expressió, a la vegada que reforçaran les dinàmiques de grup i podran millorar aspectes com l’atenció, l’observació i la memòria. A partir de la improvisació treballaran la capacitat creativa amb la resolució de situacions del dia a dia. A més, la construcció de personatges de ficció els permetrà treure tensions, angoixes i pors. També coneixeran les pròpies habilitats comunicatives i prendran consciència del llenguatge verbal i no verbal.\nAl taller ‘Fem comèdia’ es faran exercicis de desbloqueig i desinhibició, exercicis pràctics per fomentar la capacitat creativa i d’abstracció, i treballs d’expressió de les emocions. També es coneixeran les eines bàsiques de construcció d’un personatge de ficció.


VilaWeb - Diari escola: Els desafiaments de Sud-àfrica\n> Una potència emergent...\n> ...amb moltes dificultats\n> Diversitat no reconeguda fins el 1994\nDimecres, 22 d'abril, la República de Sud-àfrica va tenir eleccions, les quartes d'ençà de la fi de la segregació racial, o apartheid, el 1994, que portaren l'històric dirigent negre Nelson Mandela a la presidència del país, fins el 1999.\nEn les tres primeres eleccions democràtiques i multiracials, la victòria va anar a parar molt folgadament al partit de Mandela, el Congrés Nacional Africà (ANC), fundat el 1912 amb el propòsit d'abolir l'apartheid. Però aquestes últimes eleccions es presentaven, d'entrada, més disputades que no pas les anteriors. I això per dos factors, al capdavall entrellaçats.\nFa poc més de quatre mesos es va fundar el Congrés del Poble (COPE), partit resultant d'una escissió del Congrés Nacional Africà, al qual semblava que podia esgarrapar molts vots. L'escissió fou motivada, en gran part, pel perfil del candidat del Congrés Nacional Africà, Jacob Zuma.\nLluitador contra l'apartheid (va passar deu anys a la presó), Zuma és un polític carismàtic, molt popular entre la població negra més desafavorida. Però el seu to és molt populista, i la seva trajectòria, esquitxada de casos de corrupció i d'una acusació de violació, de la qual fou absolt.\nDoncs bé, el Congrés Nacional Africà ha tornat a guanyar clarament, amb el 65,9% dels vots, però no ha aconseguit de revalidar la majoria de dos terços (a les últimes eleccions va tenir el 70% dels vots). L'Aliança Democràtica (DA), el partit més lligat a blancs i mestissos (els anomenats 'coloured'), ha aconseguit el 16,6% dels vots; i el Congrés del Poble, el 7,4%.\nLa gran pregunta que es fan els analistes és si el perfil del guanyador és el més adient per a consolidar la democràcia sud-africana.\nUna potència emergent...\n+ El guanyador de les eleccions, Jacob Zuma.\nAmb un població de quaranta-nou milions d'habitants (el 80% negres), la República de Sud-àfrica és la primera potència política i econòmica de l'Àfrica, i l'únic país d'aquest continent que forma part del G-20, grup de les primeres vint economies mundials. El país és ric en recursos naturals i el turisme és un factor de riquesa important. Però topa amb moltes dificultats, que l'actual crisi econòmica, d'abast internacional, pot agreujar encara més.\n...amb moltes dificultats\n+ La República de Sud-àfrica és el país més meridional del continent africà.\nA Sud-àfrica, les eleccions del 1994 van portar la igualtat política entre blancs i negres, però no la igualtat econòmica. Hi ha molta pobresa, i el percentatge dels sense-feina és molt elevat: del 25%, potser més i tot. També és molt elevat l'índex de criminalitat, i no són gens infreqüents les acusacions de corrupció política. D'alarmant, s'ha de qualificar la incidència de la sida: 5,7 milions d'infectats, més del 10% de la població (18,1% en el segment d'edat dels quinze anys als quaranta nou).\nDiversitat no reconeguda fins el 1994\nLa República de Sud-àfrica és un país de gran diversitat ètnica i lingüística: la constitució reconeix onze llengües oficials. Segons el cens del 2001, entre les més parlades hi ha el zulu (23,8%), el xosa (17,6%), el sotho del nord (9,4%) i el tswana (8,2%), totes quatre del grup bantu; també, l'anglès (8,2%) i l'afrikaans (13,3%), llengua derivada del neerlandès parlat pels colonitzadors europeus establerts a mitjan segle XVII. Ara, durant una bona part del segle XX, aquesta diversitat no fou reconeguda: la minoria blanca imposà un règim de discriminació racial, accentuat a partir del 1948. Hi posaren fi les eleccions del 1994, les primeres multiracials, guanyades per Nelson Mandela.\nPàgina oficial del govern sud-africà.\nInformació de la República de Sud-àfrica, a càrrec del govern.\nComissió electoral sud-africana.\nCountry Briefings: South Africa\nSud-àfrica, vista pel setmanari anglès The Economist.\nSímbol màxim de la lluita contra l'apartheid, Nelson Mandela va passar vint-i-set anys a la presó. No en va sortir fins el 1990.\nJacob Zuma , el guanyador de les eleccions, és d'ètnia zulu i polígam.\nL'any vinent, la República de Sud-àfrica serà seu del Mundial de futbol.\n> Galeria fotogràfica de les eleccions sud-africanes.\n> El drama de la sida a l'Àfrica subsahariana.\n> Ciutat del Cap, a la punta meridional del continent africà.\n> Helen Zille, batllessa de Ciutat del Cap i dirigent de l'Aliança Democràtica.\nDades sobre la República de Sud-àfrica.\nPerfil de Jacob Zuma.\nMandela, premi Nobel de la Pau (1993).


Fersix | A FERSIX “TOTS SOM LEO”\nA FERSIX “TOTS SOM LEO”\nPosted at 13:23h in Actualitat\tby\tFersix 0 Comments\nA Leo li van diagnosticar, amb només 16 mesos, meniongecefalitis, una inflació del cervell causada per un virus que li afecta tota la part motora i la part de la deglució. La seva malaltia li impedeix menjar amb normalitat. A l’actualitat, a l’espera que l’operin, porta una sonda nasogástrica que li conecta de forma directa amb l’estómac i no el deixa menjar mab tranquil·litat. Pel que fa la seva motricitat, pot moure la seva mans i les cames, però no aguanta el seu cap ni quan està assegut i ni molt menys pot caminar.\nLa família necessita ajuda econòmica per a la seva rehabilitació i per comprar tot el que necessita per poder portar una vida millor.\nPer això, el Padel ADT ha organitzat un torneig de pàdel al Pádel Indoor Granollers, el proper 22 de maig, un acte del qual Fersix n’és col·laborador. Durant l’esdeveniment, els assistents també podran gaudir d’una tarda de la màgia a càrrec del Mag Bady i una exhibició de football freestyle.\nTens opció de poder fer inscripció amb participació (18€) o una inscripció sense participació (10€), que la data no sigui un impediment perquè el Leo rebi la teva ajuda. Pots inscriure’t omplint el formulari que trobaràs a la pàgina web www.padeladt.com o trucant al 665 561 019.\nA Fersix estem molt orgullosos de participar en aquesta bonica iniciativa solidària, molt en sintonia amb els valors de l’empresa. Per a nosaltres, l’esperit de superació i lluita de la família de Leo és un exemple. Per això, no hem dubtat ni un moment en recolzar aquest projecte per millorar les condicions de vida del seu fill.


Ajuntament de la Garriga/Campanya contra les violències masclistes durant el confinament\nData i hora oficials: 25/01/2022 18:03\nÚltima revisió 24-03-2020 12:46\nLa responsabilitat d'aturar aquesta xacra és col·lectiva, no pas individual.\nLa Garriga se suma a la campanya “Contra la violència masclista que no ens aturi el confinament!”, impulsada per la Diputació de Barcelona per recordar a les dones que ho necessitin els serveis i recursos que tenen a l’abast en cas de patir situacions de violències.\nTanmateix, la campanya s’adreça, sobretot, al conjunt de la població per incidir en la responsabilitat col·lectiva per eradicar aquesta xacra. Per això, es demana a tothom que en cas de sospitar que una dona o criatura està sent víctima de violència truqui al 112.\nEl telèfon per a víctimes de violència masclista és el 900 900 120. I a la Garriga també es pot rebre atenció contra les violències masclistes al telèfon 93 871 90 95.\nEl material de la campanya es difon tant a través de les xarxes socials i el web de l’Ajuntament com també físicament en botigues de menjar i queviures i farmàcies. En aquests llocs, els únics on es permet l’accés durant el confinament, les dones tenen major capacitat i autonomia per contactar o demanar ajuda en cas de necessitat, i són un bon punt per permetre’ls arribar a la informació més enllà de les xarxes.\nEl confinament obligatori que ha derivat de l'estat d'alarma decretat pel govern central fruit de la pandèmia del COVID 19, ha trasbalsat la vida de la població de manera general, i de manera específica de les dones.\nUn dels impactes de gènere que està tenint és que moltes dones, i els seus fills i filles, estan obligades a conviure amb el seu agressor, alhora que els serveis d'atenció especialitzada estan patint una reconfiguració, donat també la situació d'excepcionalitat.\nLa campanya vol fer visible aquesta realitat, interpel·lar la comunitat en la no tolerància a les violències masclistes que es donen en aquesta situació excepcional i apropar la informació a les dones dels serveis disponibles.


La jutgessa rebutja la petició de Camps de citar Garzón com a testimoni - À Punt\nLa jutgessa rebutja la petició de Camps de citar Garzón com a testimoni\nLa defensa de Camps ja ha anunciat que recorrerà la decisió de la jutgessa.\nLa defensa de Camps ja ha anunciat que recorrerà la decisió de la jutgessa de no citar com a testimoni l’exjutge Baltasar Garzón. / Nacho Gallego (Efe)\n18 d'octubre 2018 - 20:40\nLa titular del jutjat d’instrucció número 17 de València, Carmen García Mingo, que investiga les adjudicacions en la construcció del circuit urbà de Fórmula 1, ha rebutjat citar com a testimoni l’exjutge Baltasar Garzón perquè considera que el seu testimoniatge no influirà en la investigació.\nL’expresident de la Generalitat, Francisco Camps, va formular aquesta petició en atribuir a Garzón “la relació i coordinació” dels advocats d’Álvaro Pérez, El Bigotes, i l’exsecretari general del PPCV, Ricardo Costa, testimonis en aquest procés encara que han sigut condemnats en altres causes relacionades amb el cas Gürtel.\nLa defensa de Camps ja ha anunciat que recorrerà la decisió de la jutgessa, bé mitjançant reforma (davant de la mateixa instructora) o apel·lació (davant de l’Audiència Provincial).\nEl jutjat d’instrucció número 17 de València investiga, en un sumari declarat secret, possibles irregularitats en les adjudicacions realitzades en 2007 i 2008 per l’Ens Gestor de Transports i Ports, empresa pública de la Generalitat, per a les obres del circuit urbà que va acollir cinc grans premis de Fórmula 1 entre 2008 i 2012.\nAquesta causa és una de les quatre que, actualment, estan obertes en jutjats de València i en les quals s’analitzen diversos aspectes de l’organització d’aquest esdeveniment esportiu.\nEn el marc de la causa oberta en el jutjat d’instrucció número 17, aquest dijous han declarat com a investigats el propietari d’una empresa de seguretat que va treballar als coberts del port en 2009, el representant legal d’Elecnor i un enginyer de Typsa, empreses que van intervindre en la construcció i les instal·lacions necessàries en el circuit urbà.\nEn les declaracions, ningú dels dos ha admés que coneguera possibles irregularitats en el procés administratiu previ a l’adjudicació de contractes que, segons el seu testimoniatge, es van fer amb normalitat.\nTambé s’ha conegut aquest dijous que, en aquesta mateixa causa, l’advocat d’Álvaro Pérez ha sol·licitat a la jutgessa que s’anul·le la declaració com a testimoni del seu defensat, i que s’acorde que comparega, de nou, a través de videoconferència i també davant del lletrat, ja que no va poder estar present en la primera. Aquest fet, segons el seu parer, afecta el dret de defensa en altres causes del cas Gürtel que té pendents.\nPer la seua banda, la jutgessa García Mingo ha tornat a reclamar al jutjat central d’instrucció número 5 de Madrid el “testimoniatge de les actuacions relacionades amb la construcció del circuit urbà de Fórmula 1 de València”, les quals es troben en la peça sobre els papers confiscats a l’extresorer del PP, Luis Bárcenas.


Ciutadans (Cs) Lleida anima als veïns a seguir sol·licitant els ajuts a fons perdut a emprenedors i empresaris ideats per Cs - totlleida\nCiutadans (Cs) Lleida anima als veïns a seguir sol·licitant els ajuts a fons perdut a emprenedors i empresaris ideats per Cs\nPer totlleida en 5 setembre, 2017 Sense comentaris\nEl regidor José María Córdoba, recorda que “el termini per demanar aquestes subvencions acaba el 15 de setembre”\nLleida, dilluns 4 de setembre de 2017. El regidor del grup municipal de Ciutadans (Cs) a l’Ajuntament de Lleida, José María Córdoba, ha explicat que “les ajudes al teixit empresarial de Lleida, que pretenen estendre una mà tant als emprenedors que inicien un projecte com als empresaris ja consolidats, encara es poden sol·licitar fins al 15 de setembre”. Per això, Córdoba ha animat als veïns de Lleida que ho desitgin, a què “sol·licitin aquesta subvenció a fons perdut que oscil·la entre 1.000 i 2.000 euros”, i ha recordat que, “a diferència de les ajudes empresarials d’altres anys, les persones que les demanin no hauran de retornar-les”.\nCórdoba ha explicat que “Ciutadans va aconseguir incloure en els Pressupostos de 2017 aquesta iniciativa que de veritat ajuda als ciutadans” i ha assegurat que “és una de les apostes del grup municipal de Cs per ajudar els que creen ocupació i batallen dia a dia per mantenir els seus negocis”. En aquest sentit, Córdoba ha afirmat que “volem que tots els veïns tinguin les mateixes oportunitats“, i ha recordat que, Ciutadans “treballa al costat dels que creen ocupació”.\nEl regidor de Cs Lleida ha explicat que “les subvencions es poden tramitar mitjançant el portal web de l’Ajuntament:www.paeria.es/subvencions o de forma presencial a l’oficina de l’OMAC”. I ha recordat que “poden optar-hi totes les persones que tinguin menys de 65 anys i capacitat d’obrar, empadronades a Lleida i que compleixin els requisits de la convocatòria”.


Enviat per xfebrer el Dg, 27/10/2019 - 13:23\nEls dies passen molt de pressa i avui fa dos anys justos que durant vuit segons vàrem ser república independent. Aquells polítics que donaven la imatge de tenir les coses molt ben planejades varen fer marxa enrere, sense tenir un pla B que es posés en funcionament.\nA partir d'aquell dia els fets s'han anat succeint, amb un poble engrescat, encara que cada vegada li costa més sortir al carrer, i la desaparició dels polítics, uns perquè varen ser presos o a l'exili, d'altres perquè no han estat capaços de substituir-los ni liderar el govern.\nHan estat dos anys que hem lamentat la injustícia de tenir presos persones democràticament innocents. Unes persones que com a molt varen cometre el delicte de la desobediència. Després de la sentència, hem reaccionat amb ràbia i alguns, els més joves, ho han aprofitat per fer aldarulls al carrer i enfrontar-se a una policia, que no ha tingut escrúpols a l'hora de reaccionar.\nHan passat dos anys sense govern, amb un president que va a la seva i que ens fa tremolar quan obre la boca. Un govern amb dos partits enfrontats per demostrar qui és més fort, encara que sigui a costa de sacrificar el futur del nostre poble. Uns partits que han ensenyat el pitjor de les seves entranyes i que fa que moltes persones no hi vulguin entrar.\nAhir hi va haver la manifestació per la llibertat dels presos polítics i exiliats, i avui hi ha la resposta dels unionistes, alguns vinguts de fora de Catalunya, per exigir la fi del procés i acabar amb la idea de voler trencar la unitat espanyola. L'aparent lluita per veure qui arreplega més gent és una absurditat i en democràcia no hi ha una manera més clara per demostrar què pensa el poble, que la votació i el referèndum. Argumentar que la Constitució no ho permet és una excusa de mal pagador. La raó es troba en la por que la majoria del poble català demanés ser lliure, i davant d'aquesta amenaça qualsevol excusa serveix.


Unitat de visualització de cartró CDU amb fabricants i proveïdors de pantalles LCD - Xina Factory - Jiechuang Display\nUnitat de visualització de cartró CDU amb pantalla LCD\nUnitat de visualització de cartró CDU amb pantalla LCD, és la nostra nova línia de productes, feta amb mida personalitzada i obra d'art, adequada per a la visualització de perfums, gel de dutxa, costumics a Promoció / botiga / exposició / supermercats.\nNom de l’article: Unitat de visualització de tauleta de cartró CDU amb pantalla LCD\nParaula clau: personalitzat, CDU, taula, expositor, pantalla LCD, cartró\nFunció: pantalla LCD personalitzada, estructura i mida de la unitat de visualització\nAccessoris: pantalla LCD, caixa de bateria i, si cal, ganxos\nAplicació: Pantalla per perfumeria, gel de dutxa, cosmètics en Promoció / Botiga / Exposició / Supermercats\n1. Estalvieu costos laborals: la pantalla us presentarà i introduirà els vostres productes a través del vídeo.\n2. Disseny personalitzat: es pot personalitzar la mida de la pantalla, la unitat de visualització i l’estructura de la pantalla, cosa que farà que la vostra publicitat i els vostres productes siguin atractius.\nUnitat de pantalla CDU de cartró amb llum LED\nJiechuang Display és un dels principals fabricants i proveïdors de comptadors de pantalla, la nostra fàbrica pot proporcionar als clients la unitat de pantalla de cartró de cdu amb productes de pantalla lcd amb un bon preu. Si esteu buscant marques de productes o productes d’alta qualitat, no dubteu a posar-vos en contacte amb nosaltres.\nUn parell de: Expositor de taulers de cartró corrugat ecològic\nSegüent: LCD amb unitat de visualització de comptadors de cartró amb connexió a la bateria


24 Agost 2017 – No cal que en facis gaire cas\nDiuen que una imatge val més que mil paraules. I a fe de déu que de vegades és ben cert. Un bon exemple recent el tenim en la portada de fa un parell de dies d’ABC, en la qual, a tota plana, es podia veure el ministre de l’Interior, Juan Ignacio Zoido, mostrant, ben agafada amb la mà, una foto del darrer dels terroristes responsables dels atemptats de Barcelona, tot just acabat d’abatre pels mossos d’esquadra. Ni enllaço la imatge, ni m’entretindré en el text que l’acompanyava, perquè em semblen de tan mal gust que qui vulgui ho podrà trobar tot sense gaire esforç. Al que vaig, avui, és a la imatge.\nNo recordo cap fotografia similar, en la qual un ministre de l’Interior aparegui en públic amb el trofeu d’un terrorista abatut o detingut. Serà que aquests dies de vacances estic aprofitant per veure Joc de Trons, però no he pogut evitar veure en el ministre qualsevol dels reietons cruels de la sèrie amb el cap d’algun dels seus enemics agafat pels cabells, mostrant-lo, ben orgullós, en públic.\nSé que ho he dit en articles anteriors, però és la lògica de la mentalitat de guerra, en què només hi caben vencedors i vençuts i on l’únic enemic possible és l’enemic mort. Marca Espanya, de fet. De tota manera, què es pot esperar d’un govern que menteix sistemàticament i que es veu corregit per organismes internacionals, com ara Interpol, sense que passi res? Imagineu que un conseller de la Generalitat fos desmentit per una institució europea? Imagineu l’allau de crítiques, el rebombori que es muntaria i les dimissions que caldria afrontar? Doncs a Espanya, res. Res de res. Com qui sent ploure. Ja és ben veritat que tot s’hi val en l’amor i en la guerra, i hi ha qui només sap pensar (per dir-ne d’alguna manera) en clau bèl·lica.


9 de gener de 2014 Política nacional 2 comentaris\nNota: article publicat a l’edició nacional d’El Punt-Avui\nLa revista de pensament polític més prestigiosa de la dissidència espanyola fou Cuadernos Ruedo Ibérico. Joves intel·lectuals exiliats de procedència plural hi analitzaven amb rigor l’Espanya franquista i excel·lien en la denúncia contra la cleptocràcia de la seva política econòmica: hegemonia de la gran banca i monopolis estatals en què les elits aristocràtiques de sempre compartien control amb nuclis de poder franquista. La presència de cognoms que avui també trobaríem en els consells d’administració dels cercles de poder era considerada la principal hipoteca a l’hora d’iniciar el viatge vers la Transició democràtica. Tanmateix, molts dels articulistes d’aleshores arribarien a negociar, des dels seus ministeris al llarg dels vuitanta i noranta, el manteniment i ampliació dels privilegis dels seus perseguidors. Alguns d’aquests excol·laboradors de Ruedo també s’han acabat asseient en alguns dels seus denunciats consells d’administració de la cleptocràcia espanyola. Que un dels principis de la Transició fou la cooptació de l’oposició ho demostra una anècdota rellevant. Joaquín Leguina, un dels habituals de Cuadernos, féu una mena d’opa hostil a la revista. Una vegada s’encetava el procés de reforma política espanyola proposà la integració dins el PSOE refundat a Suressnes. Part dels col·laboradors acceptaren i tingueren trajectòries polítiques i acadèmiques brillants. Els renuents, al contrari, van rebre sovint el tractament típic dels dissidents a les dictadures: marginació, silenciament, dificultats professionals… Entre dificultats financeres, Ruedo Ibérico plegà, i el seu director, Pepe Martínez, passà greus dificultats econòmiques fins que aparegué mort, al seu pis de Madrid, el dia del referèndum de l’OTAN.\nL’operació del PSOE per dinamitar una revista i editorial independents utilitzant hàbils maniobres no havia estat la primera ni la darrera operació per neutralitzar el perill potencial del majoritari sentiment d’esquerres. Des de la seva fundació, ha experimentat la paradoxa d’ésser perseguit pel poder establert i alhora haver-hi col·laborat amb una eficiència superior a la dels seus rivals conservadors. La torna ha consistit a trair reiteradament els seus principis ideològics i les aspiracions polítiques i socials de les seves bases. Es pot fer una llarga enumeració d’exemples; planta la CNT en totes i cadascuna de les seves vagues generals revolucionàries; s’integra en la dictadura de Primo de Rivera per dissenyar polítiques laborals que la patronal mai no aplica; participa en el govern de la República en la repressió contra la classe obrera majoritàriament llibertària; frena la revolució social durant la guerra actuant al servei de la classe empresarial, i, en una estranya aliança, amb els dictats del reaccionarisme estalinista,… i més recentment, en arribar al poder amb la democràcia, estableix un seguit de polítiques neoliberals (privatitzacions, reconversions industrials, reformes exprés de la Constitució, contrareformes laborals,…) que combina amb un nacionalisme espanyol uniformador, en què passa de la defensa explícita de l’autodeterminació a impulsar signatures contra los catalanes, al costat del PP.\nMés enllà de cercar raons circumstancials, faríem bé si expliquéssim el seu capteniment des d’una perspectiva profunda. Resulta temptador fer una comparació amb la Xina imperial. Al llarg de la dinastia Ming, era habitual destruir poblacions senceres dels pobles conquerits i matar la seva població, tret dels infants. A bona part d’aquests se’ls castrava i se’ls convertia en esclaus de l’estat. La desubicació cultural i educació en el si de l’imperi els conferia condició de lleials i eficaços servidors de l’estat, especialment en l’expansió de les fronteres i l’explotació dels pobles conquerits. En el món socialista, bona part provinent de classes subalternes i alienes a les altes esferes del poder, són les que acaben aplicant els mandats del poder real de castes extractives, amb una retòrica de defensa de la unitat, de l’ordre i l’estat mitjançant retòrica progressista i contradicció entre paraules i fets. Faria bé el PSC, provinent d’una tradició catalanista i popular diferents, de saber que res de bo es pot esperar dels castrats imperials, que cerquen l’esterilitat de la nació catalana.\n2 Respostes a "El PSOE, partit eunuc"\n9 de gener de 2014 a les 5:17 PM\nÉs un article que fa pensar. Gràcies\n9 de gener de 2014 a les 7:34 PM\nEls meus amics àcrates de València estan encantats d’haver-los fet arribar el teu bloc. Ambe l teu i amb el de Jordi Martí Font, flipen 😉\nPS: L’he fet córrer per FB.


Madrenas obre la porta de JxCat al PDeCAT: «Són imprescindibles» - Empordà\nL'alcaldessa de Girona refusa aclarir si estarà en alguna de les llistes i assegura estar «centrada» en la ciutat\nefe 23.07.2020 | 06:30\nMadrenas obre la porta de JxCat al PDeCAT: «Són imprescindibles» L'Empordá\nL'alcaldessa de Girona, Marta Madrenas, ha obert les portes del nou partit que impulsa l'expresident Carles Puigdemont al PDeCAT, formació en la qual ella milita, i va dir que els seus companys postconvergents «no només són benvinguts, sinó que són imprescindibles» a JxCat.\nMadrenas, una de les cares visibles de JxCat, es va mostrar convençuda que aquesta nova formació, en procés constituent fins al 3 d'octubre, podrà confeccionar llistes si les eleccions catalanes s'avancessin. Una hipotètica convocatòria de comicis afectaria aquests dilatats terminis del congrés fundacional, però Madrenas considera que, si els «temps no casen», a JxCat no tindran cap problema per trobar «la fórmula que permeti escollir els candidats».\nQuan se li planteja si ella estarà en una d'aquestes llistes, respon immediatament que actualment està bolcada en Girona, conscient que el principal partit de l'oposició a l'Ajuntament, Guanyem, presenta dilluns una moció perquè es dediqui en exclusiva a la ciutat, i que el PSC s'ha posicionat també en una línia similar. «Hi ha multitud de patriotes que han demostrat la seva estima pel país i que tenen un bagatge polític molt solvent», afegeix Madrenas en referir-se a la confecció de llistes.\n«Estem tan acostumats a treballar sota pressió, coaccions i dificultats que trobaríem la fórmula», assenyala l'alcaldessa, protagonista de la presentació del congrés al costat de la líder de JxCat a l'Ajuntament de Barcelona, Elsa Artadi.\nMarta Madrenas assegura que va ser «casualitat» que fossin dues dones les que es van encarregar d'aquell acte, tot i que creu que s'està entrant «en una fase de més feminització de la política, que es pot interpretar com a gestors públics més empàtics, que treballen millor en equip, amb menys ambicions personals i amb més sentit de servei».\nAquest model inclusiu l'aplica també a JxCat i fa una crida al PDeCAT i a la Crida, però també a tot aquell «que cregui que la independència no només és viable, «sinó que és inevitable».\nDavant possibles tensions amb els postconvergents, Madrenas recorda que ella milita al PDeCAT i entén que els seus companys, «que són bona gent, bons gestors», han d'estar en la nova eina de Puigdemont, de manera que «no només són benvinguts, sinó que són imprescindibles», remarca. Mentrestant, el treball d'alcaldessa l'ha portat a «patir» en el pla personal per una sèrie de crisis consecutives des que va resultar reelegida fa un any, com han estat les protestes per la sentència del procés, les conseqüències del temporal Gloria i, per últim i encara vigent, la pandèmia del coronavirus.


La redempció d’Akinfeev\nAkinfeev va aturar l'?ltim llan?ament de penal d'Espanya amb el peu\nEl porter del CSKA de Moscou, assenyalat pels seus errors el 2014, va aturar dos penals a Espanya per classificar Rússia per primer cop per als quarts d'un Mundial\nRússia va tombar Espanya i es va cobrar venjança contra la selecció que l’havia eliminat de l’Eurocopa de 2008. Un dels pocs que encara juguen d’aquella generació daurada que va quedar-se a les portes de la final de Viena és Igor Akinfeev, botxí dels de Fernando Hierro a l’Estadi Olímpic de Luzhnikí. El porter rus va aturar un penal a Koke i un altre a Iago Aspas, amb el peu, per classificar Rússia per primer cop a la història per als quarts de final d’un Mundial, instància que sí que va assolir fins a quatre vegades la Unió Soviètica de Lev Yashin, imatge icònica de la Copa del Món de Rússia. Akinfeev, que acumula 47 partits sense encaixar dels 110 que ha jugat amb la seva selecció, és el capità de l’Sbornaya des de 2017. Així i tot, ha estat molt assenyalat al seu país per les seves pífies amb l’equip nacional i pel rècord negatiu que ostenta amb el club de la seva vida, el CSKA de Moscou.\nEl malson del Mundial de 2014\n“No puc explicar el que ha passat. Ha estat un gol ridícul; el porter d’una selecció nacional no el pot encaixar. Demano perdó a tothom”, va dir Akinfeev després del greu error que va cometre contra Corea del Sud en el debut de la seva selecció al Mundial de Brasil (1-1). Fou un xut tou i poc col·locat de Lee Keun-Ho però la pilota se li va esmunyir incomprensiblement de les mans i va acabar entrant a la seva porteria.\nVuit dies després, contra Algèria, el futbolista del CSKA moscovita la va tornar a pifiar: es va empassar una centrada lateral i Slimani va marcar a plaer un gol que va fer fora Rússia d’aquella Copa del Món. Segons el seleccionador rus Fabio Capello, el seu jugador fou “cegat per un punter làser” deu segons abans del llançament d’aquella fatídica falta, una excusa que no va evitar les dures crítiques contra Akinfeev, marcat com el gran culpable de l’eliminació de l’Sbornaya i amb l’estigma de no ser porter per a grans competicions.\n11 anys sense deixar la porteria a zero\nEl 22 de novembre de l’any passat, Akinfeev va tornar a deixar la seva porteria a zero a la Champions League després d’11 anys consecutius encaixant com a mínim un gol partit rere partit. En van ser 43, el que suposa un rècord negatiu inèdit a la Lliga de Campions i una llosa pesada per a un porter que sovint ha estat objecte de mofa al seu país a causa d’això. Paradoxalment, aquest one club men mai ha perdut la titularitat al CSKA de Moscou, equip amb el qual acumula més de 500 participacions als seus 32 anys.\nEl futbolista de Vídnoie, als afores de la capital, també és indiscutible a la selecció; ni Cherchesov, que va jugar sota pals com ell, ni Slutskiy ni Capello ni Advocaat l’han substituït. Akinfeev ha estat molt criticat però la seva titularitat no s’ha qüestionat. Ell és un dels símbols de la generació dels Arshavin, Pavlyuchenko, Shirokov i companyia, i el millor porter de la Rússia post soviètica.\nAkinfeev, que ha guanyat les cinc tandes de penals que ha disputat al llarg de seva carrera, va debutar amb el CSKA quan només tenia 17 anys aturant un llançament des dels onze metres contra el Krylia Sovetov Samara. Diumenge passat, en va aturar dos més per fer història amb la seva selecció i per reconciliar-se amb un país que, deu anys després, va tornar a sortir al carrer per celebrar un èxit futbolístic.\nEl peu de Déu\n“Els espanyols van xutar allà on pensava que ho farien. Vaig tenir sort, res més”, va dir després del partit un Akinfeev sense ganes de reivindicar-se que s’ha convertit en heroi al seu país. Fins i tot, un famós cantant de rock anomenat Shnurov li ha dedicat un poema a la seva última aturada. L’ha titulat ‘el peu de Déu’.\nAmb un equip justet que està comandat amb mà de ferro per Cherchesov, dissabte que ve, Akinfeev, ja redimit dels seus pecats, mirarà de capitanejar Rússia fins a les semifinals de la seva Copa del Món, sostre històric mundialista de la Unió Soviètica.


Arxius de Peix - Cuina Valenciana\nEl suc d'anguila o all i pebre és un dels plats més típics de 'El Palmar', a València. És per això que ens hem desplaçat fins al Restaurant Bon Aire per a poder comprovar de primer...\nAquest mullador d'estiu està en contínua recessió com la majoria de la saladura, però està realment exquisit. Sofregiu els pebrots tallats a quarts en l'oli calent. Pe...\nLa sardina és un peix consumit tradicionalment a la Vall d'Albaida amb diferents presentacions: salada, fresca, etc. Poseu a calfar la llandeta de torrar amb un pessic de...\nMelva amb ceba\nCuinaValenciana 5 / 5 1 2 h 2 h 2 h 2 cebes tendresMitja melvaUn raig d'oliAiguaUna fulla de llorer\nNormalment s'asocia a la temporada de la ceba tendra i sols la podem aconseguir durant els mesos de maig i juny. Poseu la melva en un perol amb abundant aigua, deixeu-la ...\nCuinaValenciana Encara no hi ha puntuacions 2 h 2 h 2 h 400 g d'abadejo600 g de creïlla3 ousUn manoll de julivert i sal\nA la Vall d'Albaida encara se 'n preparen d'abadejo i de sobres de putxero. Bulliu d'abadejo amb les creïlles durant mitja hora. Escalfeu la creïlla encara tèbia. De...\nCuinaValenciana Encara no hi ha puntuacions 1 h 1 h 1 h Un calamar granUna cebaMig quilo de tomaquesUn gotet de viUna fulla de llorerOli i sal\nEn alguns pobles es preparava aquest sucre en els dies de festa major. Netegeu el calamar, deixant el cos central i separant-li les aletes. Sofregiu la ceba i les alet...\nCuinaValenciana Encara no hi ha puntuacions 2 h 2 h 2 h 1 kg d'aladroc3 cebes1 got de vinagre4 cullerades de sal\nL'anxova i el seitó són dels pocs peixos que han arribat tradicionalment a les cases de la Vall d'Albaida, pel seu preu i oferta en les llotges. Netegeu el peix i partiu-...\nCuinaValenciana Encara no hi ha puntuacions 1 h 1 h 1 h Mig quilo d'aladrocOli i sal\nEs tracta de peix blau molt gustós i barat en aquesta temporada. Netegeu el ventre del peix i renteu-lo. Poseu a calfar l'oli. Feu una gatxeta i passeu-hi el peix. ...\nAbadejo amb tomaca\nCuinaValenciana Encara no hi ha puntuacions 1 h 1 h 1 h Mig quilo d'abadejo dessalatMig quilo de tomaca3 cullerades de farina1 ouOliSal i rent (royal)\nEls mars del Nord són els més rics en aquest exemplar. Feu una gatxeta amb la farina i l'ou. Paseu l'abadejo per la gatxeta. Fregiu-lo en oli calent fins que es dor...\nAbadejo amb ceba\nCuinaValenciana Encara no hi ha puntuacions 1 h 1 h 1 h Mig quilo d'abadejo dessalat1 quilo de ceba3 cullerades de farina1 ouOli i sal\nLa costa mediterrànea ha sigut rica en salines que s'aprofitaven per a salar tones de peix. L'abadejo és un dels peixos més cuinats a les nostres cases i acompanyar-lo al ceba és u...


Més de 1.100 persones visiten l'oficina de turisme de la Platja Casablanca\nUn total de 1.127 persones han visitat entre els mesos de juny, juliol i agost l'oficina de turisme de la Platja Casablanca d'Almenara que ha estat oberta diàriament durant el període vacacional en el passeig marítim de la localitat, per al que s'ha realitzat un reforç de dues persones aquest estiu quant a l'àmbit turístic. A partir d'ara la informació, com en cada temporada no estival o de Setmana Santa, s'oferirà en el Museu del Molí d'Arròs de la localitat.\nPel que fa a les visites, destaca el mes de juliol amb 554, mentre que a l'agost han sigut un total de 497, quedant 76 per a juny. La major demanda d'informació s'ha produït per part de visitants de la Comunitat Valenciana, amb 341 peticions, mentre que els veïns de la localitat (platja i poble) han acudit en 316 ocasions.\nPer Comunitats Autònomes, destaca la important xifra de visites procedents de Madrid, amb 95, seguits dels visitants d'Aragó, amb 37 i 29 del País Basc. També s'han rebut visites de veïns de Castella-la Manxa, Castella León, Navarra, Astúries, Catalunya, la Rioja, Galícia, Andalusia, Balears, Cantàbria, Ceuta i Melilla.\nPel que fa a les visites de l'àmbit internacional, destaquen les 32 demandes d'informació de turistes francesos. També han passat per l'oficina 6 turistes holandesos, així com uns altres de nacionalitats britànica, sueca, alemanya i danesa.


Publicat el 23/01/2021 13:43\nLa ciutadania haurà de decidir el dia 14 en qui confia per governar els propers anys per gestionar la crisi sanitària, econòmica i social.\nEls partits ja han assumit les eleccions pel 14-F. Les formacions polítiques que concorreran als comicis del Parlament s'han fet càrrec que la data del 30-M no tindrà recorregut. Sobretot després que el TSJC remarqués ahir que hi ha un "interès públic intens" de celebrar les eleccions el 14-F, per la situació de "bloqueig i precarietat institucional que afecta la legitimació" de l'executiu en funcions. Així doncs, tots els partits ja han posat en marxa les maquinàries electorals. La campanya començarà a les 00:00 hores del 29 de gener. L'independentisme es conjura per revalidar la majoria, aspirant a obtenir-la per primera vegada també en vots. I el PSC s'aferra a l'efecte del ministre i candidat, Salvador Illa, per liderar l'alternativa.\nEls dos partits que donen suport al Govern en funcions, JxCat i ERC, han denunciat al llarg de les últimes hores una "operació d'Estat" orquestrada pel govern espanyol i el TSJC per forçar el 14-F. Tot i això, ni Junts ni Esquerra no es plantegen un nou decret o un recurs del Govern. De fet, les seves portaveus han subratllat que els dos partits estan "preparats" per les eleccions del febrer, de manera que accepta la "imposició" de la justícia espanyola que, alhora, denuncien.\nEl vicepresident del Govern amb funcions de president, Pere Aragonès, anunciava dimecres que l'executiu català "batallaria fins al final" per defensar davant la justícia la celebració de les eleccions al Parlament el 30 de maig. En una intervenció a la reunió de la Diputació Permanent del Parlament, Aragonès va argumentar que l'executiu té la "raó sanitària". Finalment, però, el propi executiu assumeix també el 14-F, després de les últimes decisions del TSJC.\nJxCat accepta el 14-F i, en paraules de la seva vicepresidenta i portaveu, Elsa Artadi, la manera de "plantar cara" a "l'operació d'Estat" és guanyar els comicis. Junts fa una crida a omplir "massivament" les urnes de vots independentistes i demostrar que, a Catalunya, "mana la ciutadania i no el PSOE". Per la seva banda, ERC admet que ja no hi ha "alternativa" a la data. La número dos del partit, Marta Rovira, ha instat l'independentisme a organitzar-se i donar "confiança i seguretat" a la ciutadania.\nEl PSC és el partit que més ha insistit pel 14-F. De fet, és l'única formació que es va oposar a la data del 30-M en la taula de partits de la setmana passada. Els recursos interposats al TSJC i la decisió del tribunal de mantenir els comicis per al febrer fan que les aspiracions dels socialistes continuïn sent optimistes. El partit que presideix Miquel Iceta comptarà amb el ministre de Sanitat, Salvador Illa, com a candidat -dimitirà del ministeri abans del divendres que comença la campanya.\nEl PSC aspira a encapçalar l'alternativa a l'independentisme. D'acord amb les enquestes, el 14-F es presenta com una batalla entre el candidat d'ERC i el presidenciable socialista: Aragonès o Illa. L'últim sondeig, publicat ahir pel CIS, situava l'encara ministre amb opcions de superar els republicans, en funció de la forquilla. JxCat, al seu torn, es manté per darrere d'ERC, en tercera posició.\nTal com ja han anat explicant als mitjans, tots els partits assumeixen el 14-F. Així ho confirmen a l'ACN fonts de la resta de formacions: Cs, comuns, CUP i PPC. També el PDeCAT, que per primera vegada es presenta en solitari a unes eleccions amb les seves sigles.\nLa campanya començarà dijous a la nit -s'inicia oficialment a les 00 hores del divendres-, i estarà marcada per les restriccions per la pandèmia. S'alternaran els actes tradicionals amb públic i amb la premsa, però també s'optarà per accions telemàtiques.


La FCEDF té presència activa en diferents activitats de promoció de l’esport adaptat a Catalunya - Diari de la Discapacitat\nIniciEsport AdaptatLa FCEDF té presència activa en diferents activitats de promoció de l’esport...\nLa FCEDF té presència activa en diferents activitats de promoció de l’esport adaptat a Catalunya\nLa 3a edició de la Fira Ocusport va tenir lloc al Pavelló INEFC de Lleida // Foto: FCEDF\nLa Federació Catalana d’Esports de Persones amb Discapacitat Física (FCEDF) ha participat durant els darrers dies en diferents activitats relacionades amb la promoció de l’esport adaptat per tot Catalunya.\nEl passat dimecres 20 de març es va celebrar el Raid Atlètic a l’Estadi Olímpic Lluís Company on, prop de 2500 esportistes escolars van tenir l’oportunitat de tastar un seguit d’activitats relacionades amb l’atletisme i on la FCEDF ha col.laborat en la estació de curses de velocitat amb cadira de rodes. La trobada forma part del programa L’Escola fa Esport a la Ciutat, gestionada novament pel departament especialitzat d’El Consell amb la col·laboració de QSL Serveis Culturals.\nD’altra banda, la Federació ha estat present a la III Edició de la Fira de l’Ocupabilitat “Ocusport”, que va tenir lloc aquest dimecres 27 de març al Pavelló de l’INEFC de Lleida. Els estudiants han tingut l’oportunitat durant la Fira d’assistir a xerrades sobre testimonis professionals o aspectes legals (ROPEC i COPLEFC); tallers, fer un curriculum, entre altres. La Federació ha estat present a la Fira per donar a conèixer als assistents les diferents activitats i programes que la Federació porta a terme a les terres de Lleida.\nArticle anteriorAfers Socials reconeix un màster en discapacitat de la UVic com a Formació d’Interès en Serveis Socials\nArticle següentEl Tercer Sector Social urgeix a actualitzar les tarifes dels serveis, congelades des de fa 10 anys


Western Inn Tremonton (UT) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 4 allotjaments a Tremonton (UT).\nWestern Inn2301 West Main Street , Tremonton , Tremonton (UT), Estats Units - Veure al mapaExcel·lent8,4Basada en241comentarisWestern InnVeure més fotos"This was a very warm and friendly place. We felt very comf..."ManfredUnited StatesVestíbulVeure més fotosVeure totes les 26 fotosMolt bona ubicació 8,3Veure al mapa8,3UbicacióParticularitats que li encantaranWi-Fi gratuït en totes les habitacionsaire condicionataparcament de cotxes\nVeure les fotosHabitació Clàssica Extragran (Classic King Ro...27 m21 llit extragran súperFixa les dates per veure preusVeure les fotosHabitació queen clàssica (Classic Queen Room)27 m21 llit extragranFixa les dates per veure preusVeure les fotosHabitació Queen amb dos llits Queen (Queen Ro...27 m22 llits extragransFixa les dates per veure preus\nSobre l'allotjamentDescripcióSituat en el cor de Tremonton , Western Inn és un lloc ideal des d'on descobrir Tremonton (UT). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Western Inn asseguren una estada plaentera als seus clients. Recepció 24 hores, instal.lacions per a minusvàl.lids, habitació familiar, màquina venedora són només algunes de les comoditats que fan que Western Inn sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Tremonton (UT), el Western Inn és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Àpats, begudes i refrigerimàquina venedora Serveis i comoditatsservei de bugaderiazona de fumadors Per als nenshabitació familiar Accésinstal.lacions per a minusvàl.lidsrecepció [24 hores]s'admeten animals de companyiaDisponible a totes les habitacionsaire condicionatempolles d'aigua de cortesiatelèfoncalefaccióescriptori Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.\nAllotjaments a Tremonton (UT)


La Generalitat assaja un sistema per combatr... - Govern.cat\nquery_builder 21 abril 2004 13:00\nLa Generalitat assaja un sistema per combatre les contaminacions marítimes per hidrocarburs amb microorganismes\nEl producte utilitzat va ser provat pel CSIC en l’abocament del Prestige amb resultats positius i pot ser incorporat als recursos del CAMCAT Es preveu que la zona utilitzada per a la prova quedarà totalment descontaminada d’aquí a dues setmanes\nLa Generalitat de Catalunya ha iniciat avui al port de Vilanova i la Geltrú l’assaig d’un sistema per combatre les contaminacions d’aigües marítimes per hidrocarburs amb la utilització de microorganismes. Aquesta prova pilot, que tindrà els resultats definitius d’aquí a dues setmanes, s’emmarca dins el Pla Especial d’Emergències per Contaminació Accidental d’Aigües Marines a Catalunya (CAMCAT) i té l’objectiu de demostrar la viabilitat i bon funcionament d’aquesta tècnica que es coneix amb el nom de biorremediació. Posteriorment, es valorarà la possibilitat d’incorporar aquest sistema als recursos del CAMCAT.\nLa biorremediació consisteix en la introducció de microorganismes que es troben en el medi de forma natural i que són capaços de descompondre hidrocarburs. Així , mitjançant processos biològics, s’estimula la biodegradació dels contaminants i es potencia la recuperació de l’ecosistema.\nAvui s’ha utilitzat un sistema de biorremediació d’origen rus provat des de principis dels 80 que s’ha provat en casos com l’accident de l’Aegean Sea o el del Prestige, on va ser utilitzat i analitzat per l’Instituto de Investigacións Mariñas del CSIC a Vigo amb resultats positius.\nL’assaig ha consistit en tancar, entre els murs del moll i una barrera amb faldó, uns 250 m2 de làmina d’aigua. La superfície s’ha contaminat abocant gas-oil de l’estació de subministrament del mateix port, i un cop la taca s’ha estès, s’ha dispersat el producte amb microorganismes. Aquest producte s’havia generat prèviament en un bidó de 600 litres a partir d’aproximadament 1 kg de Putidoil (nom comercial de la bactèria Pseudomona putida-36) i els nitrofosfats necessaris com a caldo de cultiu.\nPer poder fer un bon control i seguiment per a la posterior valoració del comportament d’aquestes bactèries, es fan diferents analítiques de concentració d’hidrocarburs tant abans, com durant i després de l’abocament del gas-oil. Alhora, s’han pres mostres d’un bidó amb la mateixa aigua de la dàrsena i la mateixa concentració d’hidrocarburs inicial, per poder comparar l’evolució de la degradació natural amb la potenciada per les bactèries. Quan es doni per normalitzada la situació de l’aigua contaminada (d’aquí a 12-14 dies aproximadament), també es farà una anàlisi bacteriològica i de toxicitat de l’aigua.\nCom funciona la biorremediació\nEls hidrocarburs es degraden de manera natural, però segons els seus components i característiques, aquest procés pot ser més o menys lent i resistent. En general, les parts més lleugeres es descomponen fàcilment mentre que les més pesades poden fins i tot no arribar a descompondre’s. Per tal d’accelerar aquest procés, es poden introduir microorganismes petroleolítics (que tenen capacitat de descomposar hidrocarburs) juntament amb nutrients auxiliars que n’afavoreixen el seu desenvolupament. Aquests microorganismes són no fotosintètics (és a dir, que no utilitzen la llum del sol per viure), i treuen dels hidrocarburs el carboni orgànic que necessiten per viure.\nEls microorganismes, van biodegradant-se progressivament a mida que es va acabant el seu aliment i van quedant com un residu orgànic proteic que entra a la cadena tròfica de la zona\nDes del CAMCAT es considera la biorremediació com una tècnica especialment indicada per a la neteja de costes, sobretot en la seva etapa final, ja que potencia la fragmentació dels romanents fins a aconseguir un nivell acceptable que permeti la restauració de l’hàbitat. Així mateix, es tracta d’un sistema vàlid per a la neteja sistemàtica de les aigües portuàries contínuament afectades per petites pèrdues i abocaments accidentals d’hidrocarburs.\nEl CAMCAT, aprovat l’1 d’agost de 2003 pel Govern de la Generalitat de Catalunya és el pla que defineix i coordina l’actuació dels diferents mitjans involucrats en el cas de lluita contra la contaminació marina derivada d’un accident. Aquest es va redactar gràcies a la col·laboració i participació, sota el comandament de la Direcció General d’Emergències i Seguretat Civil, de totes les parts implicades en la protecció del litoral i el salvament marítim. En concret, la Direcció General de Ports i Transports que conjuntament amb Ports de la Generalitat ara impulsa aquesta demostració, va tenir un paper important en la definició dels requisits tècnics i està treballant i invertint per la implantació dels nous recursos necessaris pel desplegament del pla.


La jornada 33 del campionat de Tercera es disputarà el dia 11 d'abril i no pas per Setmana Santa\nLa participació de Catalunya Amateur a la fase final de la Copa de Regions UEFA dels dies 6 a 9 d'abril, motiu del canvi al calendari\nRovira amb la pilota als peus durant el partit\nBarcelonaLa Federació Catalana de Futbol, sota ordres directes de la RFEF (Reial Federació Espanyola de Futbol) ha traslladat al dimecres 11 d'abril la jornada número 33 del campionat de lliga que s'havia de disputar el cap de setmana del 8 i 9 del mateix mes. La classificació de Catalunya Amateur per jugar la fase final de la ronda estatal de la Copa de Regions UEFA és el motiu d'aquesta decisió que altera novament l'ordre natural del calendari regular.\nCom és habitual des del canvi de sistema de play-off d'ascens a Segona B, la Setmana Santa ha anat entrant novament en joc al calendari de Tercera Divisió durant els darrers anys per situar-hi una jornada de lliga i així assegurar-se finalitzar el campionat durant la segona setmana de maig. Sovint, les dates de disputa en aquests dies festius eren variades pels clubs locals per no afectar les possibles vacances de seguidors, socis i familars de jugadors. Enguany, però, els equips no hauran d'avançar la jornada al dijous o divendres sant com era costum habitual, sinó que tots els duels de la jornada 33 es mouran al dimecres dia 11 amb motiu de la convocatòria de jugadors del grup amb Catalunya Amateur.\nLa caixa dels clubs, la principal afectada\nEl bon rendiment de Catalunya Amateur i el citat fet d'haver d'escurçar el calendari de competició com en els darrers anys, afectarà de forma negativa a nivell econòmic. Les jornades entre setmana, sobretot les de dies laborables, són extremadament fluixes en els diners que es recullen a les guixetes dels clubs, que sovint no arriben ni per pagar l'arbitratge del dia. Excepcionalment, en any de Copa de Regions UEFA, la temporada 2011/2012 haurà tingut, amb la del dimecres 11 d'abril, fins a quatre jornades intersetmanals en una categoria totalment amateur.\ncanvi data jornada tercera divisió copa regions UEFA


Canillo pausa la seva contribució al fons en desacord amb el milió d'Escaldes\nLa corporació posa en dubte destinar el milió previst si Gili no incrementa la seva aportació\nActualitzada 28/06/2020 a les 07:39\nEl cònsol major de Canillo, Francesc Camp, critica la decisió del comú d’Escaldes- Engordany d’aportar un milió d’euros al fons solidari del Govern per fer front a la crisi del coronavirus. En aquest sentit, Camp, en roda de premsa posterior al Consell de Salut d’ahir al matí, va informar que la corporació canillenca té previst fer una aportació també al voltant del milió d’euros però que la setmana que ve prendran una decisió definitiva, ja que “primer hem de parlar amb els cònsols de DA i de coalició perquè entenem que Escaldes no està fent l’aportació que li correspon”.\nCamp va recordar que el Govern havia demanat de fer una aportació per part dels comuns de 10 milions d’euros “per contribuir a les despeses que tindrà el país” i que cada comú dins el seu àmbit de competències havia escollit l’import. Tot i això va recriminar la posició de Gili al·legant que “està clar que ni per teixit econòmic ni per ingressos del pressupost del comú no es pot comparar el mateix import entre les dues parròquies” i, per tant, va considerar que el comú escaldenc “hauria de fer una aportació superior del que preveu”. Amb això va manifestar que “hem de veure si continuem en la línia del que havíem acordat o fem un reajustament”.\nPer altra banda, la corporació canillenca va aprovar un programa d’ajudes de 500.000 euros per a famílies i empreses de la parròquia que han vist alterats els seus ingressos econòmics a causa de la pandèmia. D’aquesta manera, Camp va informar que per poder garantir el pagament d’aquestes ajudes els diners s’han finançat mitjançant una disposició del fons de reserva del comú iniciat l’any 2016 i que a hores d’ara està dotat amb 2,2 milions d’euros. “Aquests diners es poden fer servir en situacions de crisi i ara és el moment adequat per a les famílies i empreses que s’han vist afectades”, va dir el cònsol. “Entenem que amb 500.000 euros hauria de ser suficient per donar a l’abast a aquestes ajudes, tot i que està per veure quants interessats les demanaran”, va afegir.\nL’ajuda econòmica per a les persones assalariades serà l’equivalent al 50 per cent de l’impost anual del foc i lloc i de les taxes anuals d’higiene i enllumenat tributades l’any 2020. A més, en cas que la persona estigui inscrita al servei d’ocupació, la reducció serà l’equivalent al cent per cent. Per poder optar a aquestes ajudes les persones han d’haver estat afectades per les mesures de suspensió temporal del seu contracte de treball i/o de reducció de la jornada amb posterioritat al 14 de març, data d’inici de la pandèmia. A la vegada el seu salari brut mensual mitjà dels darrers dotze mesos no ha de superar els 2.500 euros i no han de tenir deutes amb les administracions.\nPel que fa a les empreses que estiguin registrades des d’abans de l’inici de la crisi sanitària a la parròquia, l’import de l’ajut és l’equivalent al 100 per cent de l’impost anual de radicació i de les taxes anuals d’higiene i enllumenat tributades d’enguany. Per poder optar a aquestes prestacions, el negoci ha d’haver reoobert al públic abans del proper 6 de juliol. Altrament, “s’entén que s’està beneficiant de les prestacions del Govern”, va indicar el cònsol. A més, no pot tenir deutes amb les administracions públiques i ha d’estar al corrent del pagament del salari dels seus assalariats i cotització a la CASS. També ha de demostrar una reducció de la facturació durant el tercer trimestre del 2020 superior al 50 per cent respecte al mateix període de l’any 2019. Els interessats poden sol·licitar les ajudes fins al 31 de desembre de 2020.\nDiners a entitats solidàries\nFinalment també es va acordar per unanimitat destinar els 18.400 euros de la reducció salarial dels càrrecs electes, a AINA un total de 12.000 euros i a Creu Roja Andorrana 6.400 euros. Camp va informar que s’havia “revalorat la decisió de destinar-los a les ajudes de la ciutadania” i que aquesta aportació era “una mostra d’agraïment per la col·laboració rebuda durant la crisi sanitària a l’hora de facilitar allotjament i productes d’alimentació al col·lectiu de temporers”.\nENCARA QUEDEN ALGUNS TEMPORERS\nEl cònsol major de Canillo, Francesc Camp, va indicar que a hores d’ara encara hi ha algun temporer que es manté a la parròquia. Concretament Camp va informar que es troben a l’Hotel Pellicer. Tot i això, va explicar que entre dimarts i dimecres d’aquesta setmana es va procedir a l’alliberament dels pisos turístics al Tarter. Amb això va dir que molts dels temporers van expressar que no volien tornar al seu país sinó que havien decidit anar a Espanya. També va informar que la policia ha fet les actuacions pertinents perquè tinguin clar que no es renovarà el permís de residència.\nJo no va dir..Si en temps d'eleccions cada parròquia té el mateix pes politic sense tenir en compte altres parametres ( població, km2, ...) ara hauria de ser semblant. O no?\nDoncs no, estem a Andorra, i si podem complicar les coses i. acaban fent-les malament per que ho hem de fer senzill i be. El pes especifica de cada parroquia es ... el q es i segons per que, per vots pesen el mateix, però per pebre les transferencies de Govern es seguéis un altre criteri, per les aportacions al fons de solidaritat tenen un altre varem i ... enfin, que com deia, una vergonya més ... i ja van tantes, que millor que caigui tot per tornar a aixercar-ho bé\n#14 Jo no\nSi en temps d'eleccions cada parròquia té el mateix pes politic sense tenir en compte altres parametres ( població, km2, ...) ara hauria de ser semblant. O no?\nEl PS avui ha tret titts els palmeros a defensar la Gili. Estan molt apurats\nQuina rabieta de nen petit no Sr. Camp? Denota manca de personalitat i li sobra prepotència. Apa! Bon diumenge!\nA veure si a les properes eleccions hi ha un nou partit de gent seria que proposi eliminar l'autonomia financera dels comuns.\nMentrestant pena per la tia GILilta i el tio QUIMito\nQuina pena de polítics va dir..Quna vergonya de polítics tots plegat, jo diria que les properes eleccions després de lo farta que estem la gent de vosaltres us tindreu d3 votar vosaltres mateixos\nEXACTE AL MENS.......... ! SOBRAN LA MITAD I NI ES NOTARIA.\nLaic va dir..Ja està bé de fer política amb la solidaritat . No teniu vergonya, si un comú no dóna res, doncs els altres tampoc, si un comú es llença al riu, doncs els altres també, no teniu cap classe de solidaritat ni vergonya, no sou dignes de representar el poble. No jugueu amb la solidaritat,0i feu la feina que us pertoca. Sou insolidaris, ja ho sabem, reunions de cònsols, per fotre unes bones fartaneres, aquí si que us poseu d'acord. Vergonya és el que no teniu.\nNo soc polític, però la solidaritat té dues vessants, primer entre qui aporta i despres cap al més necessitat. Canillo reb de Govern una mitja de 1.700 euros per habitant, Escaldes solament 550 euros per habitant, i Andorra la Vella 440 euros per habitant. Si per disciplina de partit el Comu d'Andorra la Vella no protesta, no es pot acusar al Comu d'Escaldes per que no es del partit de Govern i defensa la solidaritat interparroquial.\nUn aplaudiment als cònsols de Canillo i d'Andorra la Vella. Que Escaldes pagui com tots.\n#7 Quina pena de polítics\nQuna vergonya de polítics tots plegat, jo diria que les properes eleccions després de lo farta que estem la gent de vosaltres us tindreu d3 votar vosaltres mateixos\nJa està bé de fer política amb la solidaritat . No teniu vergonya, si un comú no dóna res, doncs els altres tampoc, si un comú es llença al riu, doncs els altres també, no teniu cap classe de solidaritat ni vergonya, no sou dignes de representar el poble. No jugueu amb la solidaritat,0i feu la feina que us pertoca. Sou insolidaris, ja ho sabem, reunions de cònsols, per fotre unes bones fartaneres, aquí si que us poseu d'acord. Vergonya és el que no teniu.


RJ-11 - Viquipèdia, l'enciclopèdia lliure\nEl RJ-11 és el connector utilitzat a les xarxes de telèfon. Es refereix exactament al connector que s'uneix al cable telefònic i té 6 posicions amb 4 contactes centrals pels 4 fils del cable telefònic, encara que normalment se n'usen només dos (els dos centrals).\nConnector RJ-11, RJ-14 o RJ-25.\nA Espanya s'usa en totes les connexions telefòniques, però a altres països com Alemanya són utilitzats connectors RJ45 com a connectors telefònics.\nEl RJ-14 és igual que el RJ-11, però per a dues línies (4 fils),\nEl RJ25 és igual que el RJ-11, però per a tres línies (6 fils).\nEl RJ61 en canvi és un connector R/T similar, però més ample, per a quatre línies (8 fils). El cable de línia telefònica i el connector són normalment un RJ-11 amb només dos conductors.\n1 Disposició dels contactes\n1.1 Cables RJ-11\nDisposició dels contactesModifica\nTots aquests connectors (R/T) es defineixen pel nombre de "posicions" potencials "P6" i el nombre real de contactes instal·lat dins d'aquestes posicions "P6Cx". Els connectors RJ-11, RJ-14 i RJ25 tots són físicament idèntics, tenen les sis mateixes "posicions", ja que (usen el connector modular), però en canvi fan ús d'un diferent nombre de contactes (dos, quatre i sis, respectivament).\nEls connectors RJ-11 són gairebé sempre del tipus 6P4C (sis posicions, quatre contactes), amb quatre cables cap a una caixa de connexions central. Dues de les seves sis posicions de contacte són utilitzades com a connectors punta i anell, mentre que els altres dos conductors no són utilitzats. 6P2C i 6P6C també es pot trobar a les botigues.\nEls conductors que no són la punta central i el conductor d'anell es fan servir en la pràctica per diverses coses, com a terminal de terra de trucada selectiva, com alimentació de baix voltatge per un pilot lluminós, etc.\nColors cat 5e/6\nCable UTP de terminació Normes 568A Vs 568B Arxivat 2008-05-30 a Wayback Machine.\nObtingut de «https://ca.wikipedia.org/w/index.php?title=RJ-11&oldid=27740960»\nDarrera modificació: 8 jul 2021 a les 14:04\nLa pàgina va ser modificada per darrera vegada el 8 jul 2021 a les 14:04.


BIBLIOTEQUES ESCOLARS DEL GARRAF | Bloc del Seminari de responsables de biblioteques escolars del Garraf | Pàgina 2\nA Xim i Xesca posem en marxa la tercera edició del joc lector: La Torre de Llibres\nAquest any volen llegir tants llibres com per fer el castell més alt, un 3 de 10 amb folre i manilles!\nPer animar tots els nens i nenes a llegir d’una forma divertida i engrescadora i formant part d’un equip lector que té un objectiu atractiu i molt visual.\nTots els nens i nenes de 6 a 14 anys que hi vulguin participar. Ho hauran de fer a través de les seves escoles o les seves biblioteques.\nDel 12 de març al 21 de maig.\nEl centre s’ha de subscriure a través de la web:www.ximixesca.com/torredellibres omplint el formulari qu hi ha a l’apartat: T’hi apuntes? indicant el nom de la persona que coordinarà l’acció.\nUn cop a la setmana la persona coordinadora, amb l’ajut dels alumnes, comptarà quants llibres s’han acabat de llegir els nens i nenes durant aquella setmana i introduirà el nombre a l’apartat: Posa llibres a la pila de la mateixa web.\nXim i Xesca recollirà la informació de tots els llibres llegits per tots els centres participants i mostrarà a la web l’alçada de la pila de llibres aconseguida fins al moment.\nExposició: Visca la revolució!\nPublicat el 8 Març, 2018 per crpdelgarraf\nDel 16 de març al 6 d’abril, a la Biblioteca Armand Cardona Torrandell, es podrà visitar l’exposició “VISCA LA REVOLUCIÓ!”.\nProduïda pel Consell Català del Llibre Infantil i Juvenil (ClijCAT).\nLes biblioteques de Vilanova i la Geltrú, en el marc del projecte ‘Viquipèdia: dones vilanovines i geltrunenques’, organitzen dues accions al llarg del mes de març amb l’objectiu de donar major visibilitat a les dones que han destacat al llarg de la història de Vilanova i la Geltrú: escriptores, periodistes, pedagogues, esportistes…\nEl projecte compta amb la col·laboració de la Regidoria d’Equitat i Amical Wikimedia. ENLLAÇ\nEls poetes locals, protagonistes del ‘Dia de la poesia’ a les biblioteques de VNG\nEl 21 de març és el Dia Mundial de la Poesia, i les biblioteques organitzen un seguit d’activitats i iniciatives per promoure la lectura i el gust per aquest gènere literari.\nENLLAÇ a la notícia sencera.\nI el dia 10/03/2018 de 10:30 h a 13:30 h a la Biblioteca Armand Cardona Torrandell es farà el taller Fotopoemes càrrec de Clickme, petites experiències fotogràfiques.\nTaller on es treballarà la relació entre la paraula i la imatge. Es confeccionaran poemes visuals a partir d’unes pautes tècniques de fotografia per retratar objectes amb qualsevol tipus de càmera digital o mòbil. Les composicions treballades suggeriran les creacions de Brossa o altres autors.\nTaller format per 2 sessions de 3 hores cadascuna (dissabtes 10 i 17 de març de 10.30 a 13.30h).\nInscripció prèvia a la Biblioteca a partir del 19 de febrer.\nPrograma BiblioLAB de la Xarxa de Biblioteques Municipals de la Diputació de Barcelona\nI del 16 de març al 24 es farà un taller a la Biblioteca Joan Oliva i Milà, de mini llibre de poesia. ENLLAÇ\n8.M Dia Internacional de les Dones. Recursos bibliogràfics\nEl Servei de Biblioteques de la Generalitat de Catalunya s’afegeix a les commemoracions del Dia internacional de les Dones amb la difusió d’una sèrie de recursos documentals elaborats pel Centre de Documentació Joaquima Alemany i Roca (Institut Català de les Dones).\nCliqueu la imatge! i després a cada requadre per accedir a tots els recursos.\nNovetats del Butlletí del Banc de Recursos de la Lectura\nPublicat el 26 febrer, 2018 per crpdelgarraf\nAquest és l’enllaç al nou Butlletí del Banc de Recursos de la Lectura on trobareu les novetats relacionades amb la lectura corresponent al segon trimestre, elaborat pel grup de treball en xarxa dels Centres de Recursos Pedagògics de Catalunya.\n9 i 10.03.18 Inscripcions obertes FLIC Professional: Dissenyant Literatures\nPublicat el 23 febrer, 2018 per crpdelgarraf\nLa vuitena edició del FLIC es una trobada interdisciplinària i intersectorial que reflexiona sobre la literatura infantil i juvenil. Hi participaran amb conferències i masterclass Sophie Van der Linden, David Wiesner, Anna Manso i Chris Haughton.\nI dins del FLIC, el divendres 9 de març, a les 20 h tindrà lloc a l’Auditori del Museu del Disseny una nova edició del PechaKucha. En aquesta ocasió el PechaKucha es vincula al FLIC Professional i es presenta amb el títol “Literatures en joc”. Hi intervindran: Bea Salas, Saetaestudi, Bet Cantallops i Pere, Oriol Comas i Coma, Núria Martínez-Vernis, Miguel Pang, Jordi Deulofeu i Retobox Room Escape. La presentació anirà a càrrec de Júlia Solans. Més informació.\nEl preu de l’entrada: 7euros. Compra l’entrada\nBIBLIOREVOLUCIÓ: CENTRES SELECCIONATS\nPublicat el 21 febrer, 2018 per crpdelgarraf\nJa han sortit publicats a la pàgina web de la Fundació Jaume Bofill els centres educatius seleccionats en la CRIDA BIBLIOREVOLUCIÓ:\nEl jurat de la crida ha seleccionat 30 propostes de centres educatius que desitgen repensar els usos de la seva biblioteca escolar entre totes les candidatures rebudes.\nLa decisió sobre els centres educatius seleccionats s’ha comunicat als sol·licitants de forma individual el mateix 15 de febrer de 2018.\nS’han presentat a la crida un total de 145 centres educatius.\nI si vols saber més sobre els centres i el procés de selecció, visita el blog.\nNovetats del Febrer de “En Xarxa” Butlletí de les Biblioteques Municipals de la Diputació de Barcelona\nPublicat el 14 febrer, 2018 per crpdelgarraf\nClub del llibre amb Javier Cercas i Kirmen Uribe. Aquest mes pots conversar amb Javier Cercas, autor de “El monarca de las sombras” i “El impostor”, el proper 21 de febrer a la Biblioteca Fernàndez Jurado de Castelledefels, i amb Kirmen Uribe, un dels màxims renovadors del panorama literari en llengua basca, al Teatre Auditori del Mercat Vell de Ripollet el proper 28 de febrer. Totes dues xerrades tindran lloc a les 19 h. L’aforament és limitat. ENLLAÇ\nLes deu millors pel·lícules sota zero. El glaç, la neu, el vent han arribat i amenacen de quedar-se. Per fi ha arribat el fred i tot convida a quedar-se a casa sota una bona manta i amb una selecció dels millors films gelats que trobaràs a les biblioteques municipals. ENLLAÇ\nQuè vols saber?. Aquest mes destaquem, del prestatge virtual d’arts escèniques, una guia de lectura sobre els personatges més memorables interpretats per Josep Maria Pou i una guia sobre el pare de la comèdia moderna, Carlo Goldoni. El 2018 és un any ple d’efemèrides al voltant de la ciència-ficció i per això et recomanem un especial sobre aquest àmbit. I finalment, el prestatge virtual del còmic ens endinsa en el gènere negre d’autors espanyols. ENLLAÇ\nDe l’hort a la biblioteca arriba al Vallès Oriental. Com fer un hort urbà, com cuinar receptes amb els productes de proximitat o com saber comprar al mercat… tot això i més t’ho explicarem a les activitats De l’hort a la biblioteca que trobaràs a prop d’una trentena de biblioteques del Baix Llobregat i Vallès Oriental. Coneix els productes de la terra i viu millor! ENLLAÇ\nPublicada la Bibliografia Selectiva de Novetats del Febrer\nEl Servei de Biblioteques del Departament de Cultura de la Generalitat de Catalunya ha publicat la Bibliografia selectiva de novetats número 113 (febrer 2018). El número inclou les referències bibliogràfiques amb el logotip de l’#eBiblioCat, quan els llibres estiguin disponibles al servei de préstec digital.\nApp Literapòlis BCN\nPublicat el 8 febrer, 2018 per crpdelgarraf\nL’Ajuntament de Barcelona ha presentat l’APLICACIÓ MÒBIL:\nLiterapòlis BCN per poder fer Gimcanes literàries per Barcelona i conèixer la ciutat d’una forma lúdica.\nEstà disponible per Android i IOS i en castellà, català i anglès i es pot descarregar des del següent ENLLAÇ.


S'estan mostrant les entrades d'aquesta data: juny, 2016\nde juny 29, 2016\nLos Consejos de la paloma, de Stephen Kelman. La novel·la que us recomanem narra la història d'un noi de 10 anys que arriba des de Ghana per viure en un barri perifèric de Londres. En el seu nou entorn Harri Opoku es trobarà envoltat de violència i marginació social, però també descobrirà l'amor i l'amistat. La mirada infantil del protagonista, plena d'imaginació i innocència, i la curiositat que li desperta tot el que passa, fa que la lectura d'aquesta novel·la ens porti a somriure en molts moments malgrat la duresa de les situacions. A destacar com a original i interessant la comunicació que s'estableix entre Harri i un colom que sempre està a prop seu i que resultarà ser un gran coneixedor de la naturalesa dels homes. Es tracta de la primera novel·la de l'escriptor Stephen Kelman i està inspirada en un cas real que va commoure l'autor. La traducció d'aquesta novel·la ha anat a càrrec del també escriptor Enrique de Hériz. Un autor del tot rec\nde juny 13, 2016\nXavier Bosch és l'autor de la trilogia: Se sabrà tot (2009) , Homes d'honor (2012) i Eufòria (2014), tres novel·les que tenen com a protagonista el periodista Dani Santana i que tracten sobre la situació actual del periodisme i la seva la relació amb el poder polític i econòmic. Al club de lectura de novel·la estem llegint Homes d'honor. I en aquest volum ens trobem en què Dani Santana realitza periodisme d'investigació per a un programa de televisió i va treballant en el seguiment de tres trames: l'incendi del Liceu, la presència de la màfia italiana a Catalunya i la història d'un heroi de la guerra civil, que es va descobrint que no ho va ser tant. Una lectura trepidant i plena d'intrigues, que donarà per a una bona tertúlia. Tots esteu convidats a participar en la què serà la darrera trobada del club abans del parèntesi de l'estiu. Tertúlia, dijous 16 de juny a les 20:00 h.\nDirigida l'any 1952 per Vincente Minnelli , Cautivos del mal és una pel·lícula sobre el món de la indústria del cinema a Hollywood. Argument: un reconegut productor cinematogràfic es troba en un mal moment i demana ajuda a un director, una actriu i un guionista, a qui ell mateix havia ajudat a triomfar. Però ells no estan disposats a fer-ho, perquè recorden massa bé quan l'ambiciós productor, per aconseguir l'èxit propi, no va dubtar en utilitzar-los i enganyar-los sense cap mena d'escrúpol. Tertúlia, dijous 9 de juny a les 19:30 h.\nCarles Buïgas, 35-37\n93 878 82 05\nHorari (de l'1 de juny al 30 de setembre)\n- Dimecres, matins de 10:00 a 13:00 h.\n- De dilluns a divendres, tardes de 15:30 a 20:00 h.\nconcurs de contes\nportades de llibres\nrecomanacions de novel·la\nvinstagram Pla de Bages 2020


L'illa de Bembé - Mercè Falcó i Pegueroles - Primer cap&iacutetulo - megustaleer - ROSA DELS VENTS -\nXerta, 23 de maig de 1930\nRebeu el meu sentiment de dolor pel traspàs d’una persona tan estimada.\nToquen a morts. El so de les campanes se sent llunyà des de la casa d’aires tropicals, als afores del poble, on una cinquantena de persones esperen a la reixa d’entrada, a la banda del carrer. Totes miren cap endins. Sota les ombres d’uns ficus gegantins, quatre homes transporten a pols un taüt de fusta polida que surt per la gran portalada de la casa senyorial i els de fora es treuen les boines i els barrets en senyal de respecte. Els portadors carreguen el fèretre dins de la carrossa fúnebre de quatre cavalls deixant anar algun esbufec per l’esforç. El capellà del poble els segueix, però s’atura davant d’una estàtua tallada amb fusta africana imponent que hi ha assentada damunt d’un pedestal i, sacsejant el cap, sospira amb un deix de desesperació. Després, envoltat d’escolanets, se situa al capdavant del seguici, amb l’alcalde i senyora que fan de cap de dol, estalonats per la resta de les autoritats i les seves cònjuges, que de tant en tant es torquen els ulls amb mocadorets de fil. El lacai crida «arri» als cavalls, que arrenquen sense renillar.\nLa gentada que s’espera fora de la propietat obre un canal per deixar-los passar, s’arrengleren al darrere i els segueixen. Des de lluny, la fila sembla molt endreçada i rígida, però cap al final s’ondula i s’afluixa. Els que la tanquen xerren amb gesticulacions dissimulades sobre la difunta.\n—Com podeu dir una cosa així? No és viritat que s’havia fet passar per morta.\n—Que sí. Que van dir-ho a cal notari. Que la seua família era de Barcelona i que l’havien donat per morta fa un munt d’anys.\n—Jo, això, no m’ho crec. La sinyó Maria era una gran dama.\n—Ha! Ja t’ho pots ben creure! Qui m’ho ha dit, és de fiar. A més, això no és tot.\n—Callau! Quina falta de respecte!\n—Ara callarem, quan entrarem a les parets del poble. Però primer, digues!\n—Que resulta que ho ha dixat tot al clero.\n—Veigues, quina sorpresa! Què havia de fer, si no tenia dingú més?\n—Però a canvi d’una cosa que…\nEl carrer en aquell punt fa molta baixada, i els escolanets, esverats per la proximitat dels cavalls, sovint tomben el cap per mesurar la distància. Baixen al llarg dels límits de la propietat, que quan s’acaba els deixa sense la protecció dels arbres i surten a ple sol. Una brisa s’aixeca i les palmeres, que sobresurten entre les capçades de l’exòtic jardí, es gronxen a dreta i esquerra, com uns braços que diuen adéu.\nEnfilen pel camí polsós que mena al poble i, en ser al pla, el ventet, que bufa amb més força, alça remolins de terreta que se’ls fica als ulls i els empolsina els vestits negres. Entren a les parets del poble i tots els que rumorejaven recuperen l’aire de gravetat, en sentir-se vigilats pels que s’estan drets a banda i banda del carrer. El silenci és sepulcral. El cap de la comitiva ja ha arribat a la plaça Major i algunes dones engeguen un recital de ploricons per al gaudi dels que s’ho miren des de les balconades. El bisbe, flanquejat per dos capellans més, rep la difunta davant la porta de l’església parroquial, arruixa el taüt amb aigua beneita i condueix la marxa cap a la foscor del temple, que va engolint els tres capellans, els escolanets i el sagristà, les autoritats i la gent modesta que els segueix. A la cua del seguici, els xerrameques abaixen el cap per continuar murmurant:\n—Jo no ho entenc, però es veu que la sinyó Maria volia ser enterrada fora del cementeri.\n—Com vols dir, al de Tortosa?\n—No! Ha deixat dit que, si el bisbat vol tota l’herència, l’han d’enterrar en terra no consagrada, davant d’aquella estàtua africana!\n—Oh! Jesús, Maria i Josep!\n—I encara hi ha més fato gros. Encabat de missa t’ho xerro tot.\nBarcelona, 9 de gener de 1865\n… i, finalment, volem oferir-vos el nostre desig de felicitat i bona sort, per raó de les esposalles de la vostra filla…\nEls senyors Berger, acompanyats de la seva filla Maria, van pujar per l’elegant escala que menava al despatx del nou advocat amb una varietat de sentiments. El pare, esperançat, va tocar el timbre de la porta que hi havia sobre les lletres que anunciaven «Peris – Advocats i Procuradors» mentre la mare s’arreglava angoixada el fermall del coll. Darrere d’ells, la Maria portava pintat a la cara el seu estat de confusió mental, i l’atordiment va fer que se sobresaltés quan la porta es va obrir. Una criada els va fer passar i, després de mostrar-los una saleta d’espera, se’n va anar passadís avall fent sonar ben fort els talons.\nEl senyor Peris va alegrar-se que els Berger fossin puntuals i no li fessin perdre temps. Igualment, però, va ordenar a la criada que els digués que s’esperessin un moment. Volia assegurar-se que el seu secretari tenia totes les còpies a punt. Es fregava les mans de pensar en el negoci que faria si la noia acabava firmant. El seu representat, un sitgetà de nom Francesc Panisello, terratinent a Cuba i posseïdor d’una gran fortuna, havia decidit que havia arribat l’hora de casar-se. Massa incòmode amb els costums de les poques dames per merèixer que hi havia a l’Havana, va deixar tot el festeig en mans del seu advocat de Barcelona. Li havia demanat que li trobés una muller instruïda, de bona salut i en edat fèrtil. Li oferia una vida prou regalada, encara que hauria de desplaçar-se a l’illa i casar-se per poders amb un desconegut. La fortuna del senyor Panisello provenia de l’explotació d’una finca de mides gens menyspreables, dedicada a la indústria sucrera i, estant com estaven en plena collita, no podia viatjar sota cap circumstància, inclosa la de casar-se. No pensaven, ni advocat ni client, trobar altra cosa sinó alguna vídua dins la trentena, dels afores de Barcelona. No obstant això, quan només feia dos dies que el senyor Peris havia començat a indagar sobre dames en estat de necessitat, va trobar la Maria Berger, bellesa de disset anys, instruïda i disposada —si més no la seva família ho estava— a casar-se amb qui fos a canvi de diners. De molts.\nMentre esperaven al petit rebedor, la Maria observava els lloms dels llibres dels prestatges que vestien les parets. Legislació, Ciències, Biologia, Història, Economia. Quan era ben petita, havia sentit curiositat per aquests temes i recordava com la monja els hi havia prohibit perquè no eren apropiats per a noies i, amb fermesa, li havia incentivat el que tocava: Religió i Moral, Catecisme i Pregària, Història Sagrada, Llegir i Escriure —per descomptat— i algunes nocions d’Aritmètica per poder passar comptes amb les criades. Va haver d’aprendre, a més de brodar, a fer flors, cordons, cintes i galons. Després, i gràcies a la insistència de la mare, va completar la seva educació amb Instruccions d’Ornament —Musique et Langues—, amb una Madame. La Maria havia estat educada per a ser un excel·lent àngel de la llar, i n’estava molt orgullosa. Ara dubtava de si la instrucció havia valgut la pena, si ni tan sols podria enlluernar ningú i fer-se valdre. Va mirar son pare, que jugava amb el barret, ara voltant-lo, ara donant-li copets, i li van venir ganes d’arrabassar-l’hi d’un cop. Qui ho havia de dir, va pensar, tants sermons sobre l’honor, tants «filla, nosaltres som els Berger, ho sents? De nosaltres no n’ha de dubtar mai ningú».\nEl senyor Berger havia estat un home prudent, però, un cop va entrar a la quarantena, el cervell se li va omplir de cobejança i el cor, de supèrbia, i va creure que enganyar els altres seria ben fàcil. Volent emular un artista de l’engany de l’època, a qui havien absolt, va fer un estafa que de seguida es va descobrir i ara anava de cap a la garjola. I amb tot, va pensar la Maria, «mira quina sort que ha tingut el papà». L’advocat que els portava el cas als tribunals de justícia va saber que un altre lletrat, el senyor Peris, cercava una dama de les característiques de la senyoreta Berger per casar-la a canvi d’un dineral. No va ser difícil que els dos advocats concertessin una vista amb el jutge per dir-li «senyor Berger, en el seu cas, es podria negociar el retorn de cabals i una multa a canvi de no anar a la presó». La senyora Berger, dona sobretot pràctica, va congelar els seus sentiments per fer front al desastre familiar i només esperava, com el seu espòs, que aquell dia sa filla signés els papers i que els evités la ignomínia. «Ja la consolaré. A més, els joves es refan de seguida», es deia per apaivagar els escrúpols, encara que els detalls de com l’ajudaria a conformar-se no els havia considerat gaire. «El primer és el primer.» Per al senyor Peris, el negoci era un percentatge de la suma total, o sigui, «molts de duros».\nNo els va caler esperar gaire. Al cap de cinc minuts justets, el senyor Peris va sortir a rebre’ls i els va fer passar al seu despatx, on, amb l’ajut del seu secretari, els va omplir les mans de papers. La Maria va entrar darrere de tots, tremolosa i sentint-se com si anés a caure per un profund estimball. Tant els seus pares com el senyor Peris i el seu secretari quedaven a l’ombra, retallats contra la lluïssor feridora que entrava pels finestrals, sense cortines que matisessin aquella llum inclinada del mes de gener. La Maria caminava, com si estigués somniant i tot passés a poc a poc, cap a la taula massissa sobre la qual es vinclaven les quatre siluetes. Va fixar-se que a fora, al balcó, un colom acabava de posar-se a la barana i amb els seus parrups ofegava el so de la conversa d’aquelles figures negres. Era el moment de signar i li van posar una ploma entre els dits. El seu pare la va agafar de la mà, li va suplicar a cau d’orella que firmés, i a ella, malgrat que feia que sí amb el cap, la mà li restava quieta. Els presents anaven curts de paciència i miraven el pare interrogativament. L’home va reaccionar manant-li «firma!», però la Maria estava massa aterrida per obeir, de manera que el senyor Berger va recórrer a l’extorsió: «És el deure de tota filla ajudar la seva família». Ja abans de sortir de casa, la Maria havia protestat tímidament, no veia clar això de casar-se amb un desconegut i anar-se’n a l’altra punta de món. Però sa mare li havia replicat que son pare també era un desconegut per a ella abans de casar-s’hi, i que els matrimonis sempre es feien així, sense que les persones es coneguessin, «com la teva amiga Júlia, que s’ha casat amb aquell saragossà només amb dos mesos de nuviatge». En el record de la Maria, la seva amiga Júlia estava radiant i exultant el dia del casament. En canvi, ella es casaria en aquell despatx de llums i ombres, amb el vestit de carrer, sense la claca d’amigues, amb algú que no havia vist ni en retrat i més de dues dècades més gran que ella. Ni tan sols la seva germaneta hi seria present.\nEl colom de la barana es pentinava dolçament l’ala dreta amb el bec mentre la veu mel·líflua del lletrat, que continuava a contrallum, la instava a signar el contracte matrimonial i li dibuixava un futur molt pròsper i feliç amb un cònjuge digníssim. El temps passava, la Maria dubtava, i quan va sentir sa mare sanglotar, se li va fer un nus a la gola. La ploma li pesava, li semblava molt grossa, o és que ella s’havia empetitit davant d’aquell destí que li havia arribat abruptament. Per fi, sense tenir-les totes, va signar, les siluetes van relaxar-se i van estendre’s per la sala tot de comentaris d’alleujament. Al balcó, el colom, desinteressat, va aixecar el vol fent batre fort les ales, i a la Maria aquell flap-flap li va semblar tant el so d’una fuetada com el d’un aplaudiment.\nPassats un parell de dies d’atabalament, la senyora Berger va considerar que havia arribat l’hora de consolar sa filla. Això, però, era més difícil de fer que de dir, sobretot perquè la Maria havia sortit finalment d


Estratègia i innovació en un món disruptiu | Món Empresarial\nPer Món Empresarial el 18 de juliol de 2016 Opinió Món Empresa Referents\nText: Xavier Ferràs. Degà de la Facultat d’Empresa i Comunicació de la Universitat de Vic-Central de Catalunya.\nLes regles del joc han canviat. Cap generació anterior ha sofert, com estem sofrint ara, un context de canvi radical. La revolució tecnològica sense precedents d’aquests darrers anys ens ha portat a la configuració d’un nou entorn que, des de la Direcció Estratègica d’Empreses, s’ha anomenat VUCA (Volatil, Incert, Complex i Ambigu). Estem assistint a la irrupció de tecnologies d’efecte exponencial, que estan reescrivint el sistema operatiu de l’economia i la societat globals. 50.000 milions de nous dispositius electrònics es connectaran a Internet en els propers anys, donant informació de totes les persones i totes les coses en temps real: on estan i com estan. El món digital i el món real es fusionaran en un tot complex. Trilions de dades seran accessibles, en una nova ciència anomenada Big Data. La impressió 3D democratitzarà a l’extrem la manufactura, a l’hora que la distribuirà: tothom podrà fabricar objectes a casa seva, a partir de plànols baixats del núvol. I la revolució genòmica permetrà reescriure i programar l’ADN, el nou software del segle XXI, donant lloc a formes de vida artificials i programades (des de bacteris de disseny consumidors de residus a virus teledirigits assassins de càncers).\nLa primera gran víctima del món VUCA és la macroeconomia. Oblideu les previsions macroeconòmiques. Res no tornarà a ser com fins ara perquè res no tornarà a ser previsible. El món VUCA és tècnicament un “sistema complex” en el sentit matemàtic del terme: un sistema on impera la teoria del caos. Petites turbulències en un extrem generen grans efectes en l’altre. Accions idèntiques tenen resultats distints en diferents parts del sistema (no passa això en aplicar les mateixes polítiques econòmiques en diversos països?). I el sistema no té punt d’equilibri final: és impredictible.\nEl món VUCA és també un món disruptiu. És un entorn contínuament sacsejat per esdeveniments inesperats i per l’emergència de tecnologies que aniquilen indústries senceres. El llibre electrònic ha acabat amb milions de llibreries i empreses d’edició. La càmera digital va assassinar al líder de la indústria (Kodak). L’iPod va acabar amb el CD. Microsoft s’agenolla davant Google. I una altra jove start-up californiana, Tesla, fa tremolar les icones de l’automòbil amb un nou model de vehicle elèctric, aconseguint unes vendes de 276.000 automòbils en un sol dia.\nOblideu les previsions macroeconòmiques. Res no tornarà a ser com fins ara perquè res no tornarà a ser previsible. El món VUCA és tècnicament un “sistema complex” en el sentit matemàtic del terme: un sistema on impera la teoria del caos. Petites turbulències en un extrem generen grans efectes en l’altre\nLes claus per no quedar-se enrere\nCom fer estratègia en aquest context? Quin sentit té la planificació estratègica en un món on el llarg termini ha desaparegut i la premsa ens sorprèn cada dia amb notícies que poden impactar en la nostra línia de flotació empresarial?\nQuins són els principis de l’estratègia competitiva en el món VUCA? Jo en ressaltaria tres:\na) Ser diferents. Buscar obsessivament la diferència competitiva respecte a la resta. Oferir un valor diferencial. Només així podrem definir el nostre mercat potencial (aquells que es sentit atrets per la nostra proposta singular), i construir un model econòmic (business plan). Si no, ens perdrem en una massa indiferenciada de productes o serveis idèntics (i caurem en una autodestructiva guerra de preus).\nb) Ser lleugers. Construir organitzacions lean (lleugeres, àgils, flexibles) que permetin reorientar-nos en funció de mercats fluctuants. Identificar les competències essencials, allò que ens fa únics, insubstituïbles i inimitables, i desenvolupar propostes de valor a partir d’aquestes competències, tenint en compte que el mercat serà volàtil, i que ens haurem de readaptar amb aquesta variabilitat.\nc) Ser evolutius. L’evolució és el progrés sense planificació. El progrés per experimentació, per prova i error. Els simis no van fer planificació estratègica per convertir-se en humans. Les organitzacions han d’evolucionar per experimentació. I per això, han de generar una cartera continua de projectes, d’oportunitats estratègiques, algunes de les quals seran seleccionades per l’entorn, i es convertiran en els negocis del futur.\nLa innovació és l’eix vertebrador d’aquests tres principis: per diferenciar-nos, necessitem aportar novetats. Per construir organitzacions lleugeres i adaptatives, necessitem persones orientades al canvi i a la innovació. I per evolucionar, cal generar i gestionar sistemàticament una cartera de projectes d’innovació. L’únic avantatge competitiu sostenible en un món de canvi permanent és la innovació sistemàtica.\nTags: EconomiaInnovacióEstratègialeanstart-upMón EmpresaMundo EmpresaBig DataOpinióInforme InnovaciónsoftwareInfomre InnovacióXavier Ferràsrevolució tecnològicaVUCAVoltatilIncertComplexAmbigusocietat globalsistema complexbusiness planlleugeresàgilsflexiblescompetències essencialsprojectes d'innovacióinnovació sistemàticaplanificació estratègicainnovació coporativaInnovaciónEconomiaBig Datastart-up\nArticle anteriorEntrevista a Caterina Biscari, directora del Sincrotró ALBA\nArticle següent Informe Innovació: DAFO


La Ciutat Invisible::Festes als parcs! Assemblees a les places!\nEl sopar de germanor va donar el tret de sortida a la setmana de Festa Major Alternativa 2011 que des d’ahir fins al dissabte estarà farcida de cultura popular i autogestionària per a petits i grans: música, circ, titelles, tenderolada de col·lectius…\nEn destaquem l’actuació rock-ska fusió d’Esne Beltza, el retorn als escenaris d’Habeas Corpus i l’agosarada proposta de rap i electrònica de Dremen.\nAquí teniu els enllaços a la programació completa de la Festa Major i de l’Alternativa Infantil.\nDoneu una ullada al comunicat de Diables de Sants sobre la prohibició del correfoc a les Alternatives, on denuncien intrusisme, retallades i atac a la cultura popular per part del Districte.